ET Euroopa Liidu Teataja L 187/25

EUROOPA KESKPANGA OTSUS,

21. juuni 2013,

Euroopa Keskpanga kapitali sissemaksmise kohta euroalaväliste riikide keskpankade poolt

(EKP/2013/20)

(2013/362/EL)

EUROOPA KESKPANGA ÜLDNÕUKOGU,

võttes arvesse Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”), eelkõige selle artiklit 47,

ning arvestades järgmist:

(1) EKPSi põhikirja artikli 47 kohaselt ei maksa keskpangad liikmesriikidest, mille suhtes on kehtestatud erand, sisse oma märgitud kapitali, välja arvatud juhul, kui üldnõukogu vähemalt kaht kolmandikku Euroopa Keskpanga (EKP) märgitud kapitalist ja vähemalt poolt osanikest esindava häälteenamusega otsustab, et minimaalne protsent tuleb sisse maksta osamaksena EKP tegevuskuludesse.

(2) 13. detsembri 2010. aasta otsuse EKP/2010/28 (Euroopa Keskpanga kapitali sissemaksmise kohta euroalaväliste riikide keskpankade poolt) (1) artikli 1 kohaselt maksab iga euroalaväline RKP sisse 3,75 % tema poolt märgitud EKP kapitalist 29. detsembriks 2010.

(3) Võttes arvesse Horvaatia ühinemist Euroopa Liiduga ja selle riigi keskpanga Hrvatska narodna banka ühinemist Euroopa Keskpankade Süsteemiga (EKPS) 1. juulil 2013, sätestab 21. juuni 2013. aasta otsus EKP/2013/17 riikide keskpankade protsentuaalsete osade kohta Euroopa Keskpanga kapitali märkimise aluses (2) Euroopa Keskpanga (EKP) kapitali märkimise aluse kooskõlas EKPSi põhikirja artikliga 29.1 ja kehtestab igale liidu keskpangale alates 1. juulist 2013 uued osakaalud kapitali märkimise aluses (edaspidi „osakaalud kapitali märkimises”).

(4) Alates 1. juulist 2013 on EKP märgitud kapital 10 825 007 069,61 eurot.

(5) Kapitali märkimise suurendatud alus tingib uue EKP otsuse vastuvõtmise, millega tunnistatakse alates 1. juulist 2013 kehtetuks otsus EKP/2010/28 ja määratakse protsentuaalsed osad EKP märgitud kapitalis, mille euroalavälised RKPd peavad sisse maksma 1. juuliks 2013.

(6) Arvestades Euroopa Keskpanga üldnõukogu töökorra (3) artiklit 3.5, on Hrvatska narodna banka presidendil olnud võimalus esitada tähelepanekuid käesoleva otsuse kohta enne selle vastuvõtmist,

ON VASTU VÕTNUD KÄESOLEVA OTSUSE:

Artikkel 1

Märgitud ja sissemakstud kapitali ulatus ja vorm

Iga euroalaväline RKP maksab 1. juuliks 2013 sisse 3,75 % tema poolt märgitud EKP kapitalist. Võttes arvesse otsuse EKP/2013/17 artiklis 2 sätestatud uusi osakaale kapitali märkimises, on iga euroalavälise RKP märgitud ja sissemakstud kapitali kogusumma osutatud tema nime kõrval järgmises tabelis:

(eurodes) Euroalaväline RKP Märgitud kapital 1. juulil 2013 Sissemakstud kapital 1. juulil 2013 Българска народна банка (Bulgaaria keskpank) 93 571 361,11 3 508 926,04 Česká národní banka 157 384 777,79 5 901 929,17 Danmarks Nationalbank 159 712 154,31 5 989 205,79 Hrvatska narodna banka 64 354 667,03 2 413 300,01 Latvijas Banka 29 682 169,38 1 113 081,35 Lietuvos bankas 44 306 753,94 1 661 503,27 Magyar Nemzeti Bank 148 735 597,14 5 577 584,89 Narodowy Bank Polski 525 889 668,45 19 720 862,57 Banca Națională a României 264 660 597,84 9 924 772,42 Sveriges riksbank 244 775 059,86 9 179 064,74 Bank of England 1 562 265 020,29 58 584 938,26

Artikkel 2

Sissemakstud kapitali korrigeerimine

1. Kuna euroalavälised RKPd on 3,75 % oma osast EKP märgitud kapitalis otsuse EKP/2010/28 alusel 30. juuniks 2013 juba sisse maksnud, peavad nad EKP-le üle kandma täiendava summa või, asjakohastel juhtudel, EKP peab summa mitteosalevale RKP-le tagasi kandma, et jõuda summadeni, mis on sätestatud artiklis 1 esitatud tabeli kolmandas veerus.

2. Hrvatska narodna banka peab EKP-le üle kandma artiklis 1 esitatud tabeli kolmandas veerus tema nime kõrval osutatud summa.

3. Kõik ülekanded käesoleva artikli alusel tuleb teha 21. juuni 2013. aasta otsuse EKP/2013/18 kohaselt, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks (4).

Artikkel 3

Jõustumine ja kehtetuks tunnistamine

1. Käesolev otsus jõustub 1. juulil 2013.

2. Otsus EKP/2010/28 on kehtetu alates 1. juulist 2013.

3. Viiteid otsusele EKP/2010/28 käsitletakse viidetena käesolevale otsusele.

Frankfurt Maini ääres, 21. juuni 2013 EKP president Mario DRAGHI

(1) ELT L 11, 15.1.2011, lk 56.

(2) Vt käesoleva Euroopa Liidu Teataja lk 15.

(3) 17. juuni2004. aasta otsus EKP/2004/12, millega võetakse vastu Euroopa Keskpanga üldnõukogu töökord (ELT L 230, 30.6.2004, lk 61).

(4) Vt käesoleva Euroopa Liidu Teataja lk 17.